কথা ও সুর: পিন্টু ভট্টাচার্য্য    লাখো লাখো হাত  ভেঙ্গেছে আজিকে ভীরুতা খিল  রাজপথে-পথে উত্তাল  তাই জনমিছিল।।    হাজার কন্ঠ দাবী করে আজ  শাস্তি চাই, শাস্তি চাই  বজ্রকন্ঠে উঠেছে আওয়াজ  বিচার চাই, বিচার চাই  শাস্তি চাই, বিচার চাই  হত্যাকারীর বিচার চাই  ।।    শহীদের ডাকে এতগুলো প্রাণ দিয়েছে সাড়া  ভূমিকম্পে দৈত্যপুরী দিয়েছে নাড়া,  একটি ডাকে এতগুলো প্রাণ দিয়েছে সাড়া  ভূমিকম্পে দৈত্যপুরী দিয়েছে নাড়া।    হাজার হাতে মশাল জ্বলে  দীপ্ত ক্রোধ  ঘৃণার আড়ালে হারিয়ে গিয়েছে  আজকে শোক  দৃপ্ত শপথে ঘোষণা তাই  হত্যাকারীর বিচার চাই ।।